**НАРОДНО ЧИТАЛИЩЕ „ НОВ ПЪТ 2011”**

**с. ДОБРИЧ, ул. „Кирил и Методий” №5**

**GSM 0893464683, E-mail:** **chitalishte\_nov\_pat@abv.bg**

 **Г О Д И Ш Е Н О Т Ч Е Т**

за дейността на Настоятелството при НЧ „Нов път 2011” с.Добрич през 2023 г.

Читалището е културната институция, която пази, съхранява и предава обичаите, традициите, песните на идните поколения. То е огнище на българския дух и самосъзнание.

Читалище „Нов път 2011”, с.Добрич, общ. Димитровград е създадено на 20.12.2011 година и e вписано в регистъра за юридически лица с нестопанска цел на Хасковския окръжен съд по ф.д.№44/2011г. като Сдружение с обществено полезна дейност през

м. февруари 2012г. под партиден № 393 т.17 стр.72*.* На 24.02.2012 читалището е вписано в регистъра на народните читалища на Министерство на културата -Удостоверение за вписване № 3514. С учредяването читалището е вписано в Регистъра на читалищата на Димитровградска община и става член на Съюза на народните читалища.

Сградата, в която се помещава читалището е Общинска собственост с разгърната площ от 575 кв.м.. От нея е отремонтирана една част от 5 бр. стаи, които се използват за библиотека, офис-секретар, 2 зали за репетиция за колективите и гардеробна. Започна ремонта на стаята за музейната сбирка.

 Целта на читалището е да задоволява потребностите на гражданите, свързани със развитие и обогатяване на културния живот, социалната и образователна дейност на населението. Запазване на обичаите и традициите на българския народ. Развитие на творчески заложби на подрастващото поколение. Възпитание и утвърждаване на националното самосъзнание. Осигуряване на достъп до информация за всички граждани.

„Народно читалище Нов път 2011” развива изключително активна художествено-творческа, библиотечна, стопанска и издирвателно-събирателна дейност на местно, регионално, национално и международно ниво. В него активно членуват над 70 човека от 2 до 82 годишна възраст.

Провеждането на различни културни събития, тържества, програми , концерти, изложби, вечери и други форми, участие в събори и фестивали показват резултатите от творческите дейности на самодейните формации и клубове.

Регистрираните читалищни членове към НЧ „Нов път 2011” наброяват – 66 човека.

Дейността на НЧ ”Нов п т 2011” през 2023 г. бе подчинена на следните приоритети :

* Запазване и надграждане на традиционните форми на работа в читалището
* общодостъпен център за библиотечно и информационно обслужване, сътрудничество и партньорство с община, културни институции и НПО.
* Работа по проекти

 За реализацията на посочените приоритети и постигнатите резултати ще направим отчет на читалищната работа по видове дейности:

**Библиотечна дейност:**

Библиотечната дейност е една от основните функции на читалището – тук се събират, съхраняват и предоставят за обществено ползване библиотечни и информационни услуги за населението. Библиотеката е широко достъпна, като библиотекарят се стреми да привлича все повече читатели.

Нашите читатели са ученици, студенти, пенсионери, работещи и безработни. Книгите ни са в добро състояние като се стремим непрекъснато да подновяваме библиотечния фонд с нови и интересни за читателите ни книги. Не пропускаме възможност да участваме в проекти за библиотеките за обогатяване на библиотечния фонд

За поредна година читалището защити успешно проект по Програма „Българските библиотеки-съвременни центрове за четене и информираност“ 2023, обявен от Министерството на културата и с отпуснатите средства от 1229,20 лв. предстои да бъдат закупени нови книги за читалищната библиотека.

Библиотечният фонд на библиотеката към читалището в момента наброява 3963 тома, съдържащи отраслова, българска и чужда /детска и художествена/ литература, както и литература от библиотека за ученика.

Водят се всички необходими за библиотеката документи: инвентарна книга, книга за движение на библиотечния фонд, дневник на библиотеката, читателски карти.

Абонаментите за 2023 г. са: сп.„Журнал за жената”и „Читалищен вестник“. Регистрираните читатели до момента наброяват 54 човека, от които 12 до 14 г.

Подготвят се табла и кътове за бележити дати и годишнини.

 Библиотеката е оборудвана с 2 компютърни работни места, 3 лаптопа, 15 таблета [с неограничена Интернет връзка](http://zdrasti.info/temi-za-proekti-po-informacionni-sistemi-i-tehnologii-za-iii-k.html), с копирна апаратура. Това увеличава потенциала ни на обществен информационен център. Предлагаме по-широк кръг услуги – свободен достъп до интернет; търсене на информация; комуникация чрез социалните мрежи; копиране, сканиране, електронна доставка на документи и др.

 Читалището предоставя безвъзмездни услуги под формата на печатарски услуги ,попълване на молби, автобиографии и др. образци, както и предоставяне на актуална интернет информация , необходима на земеделските производители, пенсионери, работници и ученици .

През лятото библиотеката организира лятна работа с децата – „ Здравей ваканция, ура”, където децата имат възможност да се откъснат за малко от телефоните и лаптопите, да четат , рисуват и моделират, да играят на шах, „Дама” и „Не се сърди човече” и др. Провеждат се и игри на открито, като футбол, народна, „Да бие, да бие” и др..Беше весело и забавно лято, надявам се и интересно и полезно за тях.

Мероприятията, които са проведени в библиотеката през 2023 г.

* 19.02. Проведохме с децата „Урок по родолюбие“ посветен на 150 години от обесването на Васил Левски
* През месец февруари с децата от клуб „Веселата работилничка – сръчни ръце” изработихме мартеници, които завързахме за здраве на жителите на с. Добрич на празника „Баба Марта“.
* 03.03. раздаване на знаменца с трикольора на жителите на с. Добрич и поставяне на цветя пред паметника на загиналите герои намиращ се в парка на с.Добрич
* 22.03. Първа пролет – оцветяване на картинки с пролетни мотиви
* 25.03. Благовец. Запознахме децата със значението на празника и че на този ден по традиция се продупчват ущичките на децата и им се поставят обички;
* Послучай месеца на детската книга – раздадохме книжките”Славни български победи – Аспарух. Битката при Онгъла” и книжка за оцветяване със стихчета и стикери „Чело коте книжки” на децата от ДГ, с. Добрич.
* 04.04. седмица на детската книга. Четене на приказки и откъси от любими книги в библиотеката.
* 11.05. празник на създателите на българската азбука „Св.св. Кирил и Методий”. Посетихме ДГ „Звънче“ 1, гр. Димитровград. И послучай празника им подарихме „Моята първа книга за Кирил и Методий“. Г-жа Стефка Иванова запозна децата с дейността и труда на светите братя и техните ученици;
* 13.04. Велики четвъртък. С децата от клуб „Веселата работилничка – сръчни ръче” по традиция боядисахме яйцата събрани от лазарките. Показахме им и различни техники за боядисване на яйцата. Всяко дете си изработи поставка и кошничка от хартия за великденските яйца;
* 24.05. Ден на св.братя Кирил и Методий, на българската азбука, просвета и култура и на славянската книжовност. Китка- цвете за дългогодишните учители/вече пенсионери/ Златка Иванова, Алексана Ангелова и Радка Иванова, преподавали в ОУ „Неофит Бозвели“, с. Добрич;
* На 02.06. Ден на Ботев, четене на произведения на Ботев.
* Летни занимания с децата през м. юни. Четене на приказки, тихи игри /шах, „черен петър”, „Не се сърди човече”, редене на пъзел, оцветяване на картинки и др./
* 08.06. Четене на приказки на Шарл Перо
* 9.07. 173 години от рождението на патриарха на бълг.литература писателя и поета - Иван Вазов,; четене на стихотворения и откъс от романа „Под игото".
* 18.07. 186 г. от рождението на Апостола за свободата – Васил Левски –кратка информация за живота и делото на Апостола и четене на стихотворения посветени на героя;
* 20.07. Илинден – открит урок на тема:“ Илинденско-преображенското въстание“;
* През целия месец юли, наред с другите занимания и се забавлявахме с тихи игри „Плюс-минус” „Не се сърди, човеке”, Черен Петър, Спайдърмен, карти „uno”;
* 10.08. Оцветяваме и творим. Изработка на картина от цветна хартия.
* 19.11. Ден на народните будители. Организиране и провеждане на Втора паметна среща с бивши учители и служители работили в ОУ „Неофит Бозвели“, с.Добрич. /срещата беше предвитдена да се проведе на 1.11. но поради независещи от нас причини се проведе на 19.11./
* 27.11. Направа на сурвачки , изработване на панделки от вълна и прежда и нанизване на буканки и ушав за украса на сурвачките, които да бъдат украсени от децата на площад Димитровград в деня на запалването на светлините на елхата;
* 07.12. С децата отбелязахме 114 г. от рождението на великия български поет Н.Й.Вапцаров – четене на стихотворения от автора;

 **2. ЛЮБИТЕЛСКО ХУДОЖЕСТВЕНО ТВОРЧЕСТВО**

Съществена част от дейността на читалището през отчетния период е свързана с подпомагане на любителското художествено творчество, възпроизвеждане на традиции и обичаи на селото.

За развитието на художествената самодейност, в читалището работеха следните колективи: Фолклорна певческа група , Група за стари градски песни, Детска фолклорна и танцова група „Добричанче” и ТК „Настроение” .

**ИЗЯВИ НА КОЛЕКТИВИТЕ С МЕСТНО ЗНАЧЕНИЕ**:

* На 06.01. Йордановден - присъствахме на литургията в храм” Св.”Иван Рилски”,. Добрич и хвърлянето на кръста в р.Банска.
* На 21.01. Бабинден – ритуала „ Подливане” характерен за Бабинден беше пресъздаден от Стефка Иванов и Антоанета Костадинова с нейния внук Димитър в залата за репетиции на читалището, с участието на самодейци и жители на с. Добрич.
* На 11.02. организирахме и проведохме Ден на лозаря и винаря „Трифон Зарезан. Обичаят „Зарязване” се извърши в двора на сем. Петрови., с водосвет за плодородие. ТК „Богоровци” зарадва присъстващите с хореография на Дунавско хоро. Празника продължи в кафе-клуб „Манхатън”, с. Добрич с много песни и хора.
* На 1 март баба Марта, посети ДГ и ясла „Райна Княгиня”, гр. Димитровград, и завърза на децата мартенички за здраве и берекет. Те от своя страна я поздравиха с песнички и танци, които бяха подготвили за празника.
* За 3-ти март закупихме книжни знаменца, които бяха раздадени на жителите на с.Добрич. Поставихме и цветя пред паметника загиналите мъже от село Добрич участници във войните, намиращ се в парка пред общината.
* 06.03. Деня на прошката! С децата от ДФГ „Добричанче”, Маруся Велева, Стефка Иванова и Панчо Каркелов пресъздадохме празника и запознахме децата с обичая „Хамкане”, характерен за него. Стефка Иванова обясни на децата, че на този празник се взема „Прошка”. Прошка искат по-младите от по-старите с целуване на ръка и думите „Прости“ или „Прощавай“, а отговорът е „Простено да ти е“. Палят се огньове и се прескачат, за да се прогони зимата и злото.
* 25.03. Благовец – Запознахме децата със значението на празника и че на този ден по традиция се продупчват ущичките на децата и им се поставят обички.
* Послучай месеца на детската книга – раздадохме книжките”Славни български победи – Аспарух. Битката при Онгъла” и книжка за оцветяване със стихчета и стикери „Чело коте книжки” на децата от ДГ, с. Добрич.
* На 08.04. организирахе и проведохме обичая „Лазаруване”, при който малките моми – лазарки облечени с най-хубавите си премени, с богат венец на главата, обикалят домовете на своите съселяни и благославят стопаните им за здраве и берекет. Стопаните пък от своя страна им подаряват лакомства, парички, дарчета.
* На 09.04. организирахме и проведохме обичая „Кумичкане”. Всички лазарки си сплетоха върбови венци от върба осветена в черквата на същия ден, и с песента „Вила мома Лазаре” поеха към реката. От моста над реката, всички момичета едновременно си хвърлиха венците. На която лазарка венеца е пръв тя е кумица – водач на Лазарките през следващата година. Нащите нови водачки/кумици на Лазарките през 2023 г. ще са Гергана Димова и Анетка Божинова.
* 13.04. На Велики четвъртък с децата от клуб "Веселата работилничка - сръчни ръце", по традиция боядисахме яйцата събрани от лазарките! обяснихме им и различните техники за боядисване на яйцата. Децата си изработиха и поставки и кошнички от хартия за боядисаните яйца.
* На 17.04. за поредна година организирахме и проведохме великденския детски празник „Чук, чук яйчице. Бяха организирани много игри за децата, в които те се забавляваха от сърце. Всеки победител в играта получи награда. Празника не мина и без Великденските игри за „Най-здравия борак” и „Най-писано яйце” На всички присъстващи деца бяха раздадени книжки характерни за празника.
* 11.05. Посетихме ДГ „Звънче“ 1, гр. Димитровград и послучай празника им подарихме „Моята първа книга за Кирил и Методий“, а г-жа Стефка Иванова ги запозна с делото на братята и техните ученици.
* 24.05. Ден на св.братя Кирил и Методий, на българската азбука, просвета и култура и на славянската книжовност. Китка-цвете за дългогодишните учители /вече пенсионери/ Златка Иванова, Алексана Ангелова и Радка Иванова, преподавали в ОУ „Неофит Бозвели“, с. Добрич.
* На 27.05. проведохме нашият 7-ми НДМФФ „Да се хванем за ръце, да пеем и танцуваме от сърце”. В него взеха участие с ДФГ, ДТГ и инд. изп. над 20 организации от Димитровград, Хасково, общ. Първомай, Свиленград, общ. Харманли и др.
* На 24.06. с децата пресъздадохме обичая „Еньовден”. Брахме билки, къпахме се в росата.Съвместно с децата от ДГ, с. Добрич и присъстващите в парка съселяни, направихме венец и минахме за здраве под него .
* През целия месец юни и юли организирахме за децата спортни и забавни игри на открито, в удобно за тях време.;
* На 08.09. организирахме и проведохме спортния празник „На село с велосипед и ролери”. В него взеха участници от 2-3 до 50 години. Децата се забавляваха преминавайки през препятствията, които им бяхме подготвили. Победителите във всяка категория получиха диплом, медал и подарък. Всички участници получиха грамота и подарък органайзер за училищни пособия.
* На 09.09. проведохме детско парти „Довиждане ваканция” на плувен комплекс „Рая”, в с.Добрич. Беше един чудесен завършек на летните занимания с децата с много весели игри и торта.
* На 21.10. проведохме 8-ми НФФ „С вяра в доброто и надежда в бъдещето”. Във фестивала взеха участие над 37 колектива – певчески групи, инд.изпълнители. групи за народни танци, групи за обичаи. Всички участници получиха грамота, а **ж**ури в състав: Председател: проф. д-р СВЕТЛА СТАНИЛОВА - преподавател по: Народно пеене, Методика на обучението по народно пеене, Постановка на глас, Педагогическа практика – народно пеене, Обучение на чуждестранни студенти по народно пеене в АМТИИ, гр. Пловдив,Членове: Благовеста Калчева - преподавател по: Методика на преподаване на български народни танци, Практика на преподаване на български народни танци, Обработка на български народни танци, Запис на танци, Постановка на танцови форми, Композиция на танц, оценяха участниците и след приключване на фестивала отличилите се колективи получиха своите награди.
* 1.11 беше предвидено да се проведе 2-ра паметна среща на бивши учители и служители на ОУ „Неофит Бозвели“, с. Добрич. Но по независещи от нас причини същата се проведе на 19.11. в репетиционна зала на читалището.
* 21.11. Ден на Християнското семейство. С децата от ДФГ „Добричанче” и самодейците към читалището пресъздадохме и заснехме традициите, които се спазват на този празник.
* 20.12. Коледен концерт „И се роди млада Бога“, представен в читалищния салон на с. Добрич;
* 25.12. Коледарска група към читалището: коледари – Иван Александров, Диан Динев, Валентин Василев посещаваха домовете и благославяха стопаните за здраве и берекет. Стопаните ги даряваха с характерния за коледа от стопанката геврек, орехи, плодове, сладки лакомства, парички.
* 27.12. Проведохме Коледно и Новогодишно тържество с много игри, томбола и забава в кафе „Манхатън”, с. Добрич. За доброто настроение на празнуващите ще погрижи диджей –Живко.

Най-важния фактор в нашата работа са потребителите и затова мероприятията са насочени към тях и към техните потребности. Оценка за изпълнението им е отношението на хората към институцията читалище.Тяхната активност, изразяваща се в посещенията и участията им в различните мероприятия доказват,че тя е добра. Разбира се, има какво да се желае.

**ОБЩИНСКИ ПРАЗНИЦИ:**

* През м. март взехме участие с ДГ „Добричанче“ в общински рецитаторски онлайн конкурс „България – земя на герои” 2023, посветен на 3-ти март с рецитал на стихотворението „Левски“. Награда: грамота за участие;
* През месец март, взехме участие с Клуб „Веселата работилничка – сръчни ръце” в общински конкурс за изработване на мартеници, пана „Пижо и Пенда”, инд. участник Димана Деянова.

Награда: 2-ро място за Димана Деянова в раздел „Мартеници“

* На 27.04. участвахме в общински конкурс „Шанс 2022” с ДФГ „Добричанче“ и инд. изп. Димитър Данев;

Награда: трето място за ДФГ „Добричанче“

* През месец ноември със самодейците изработихме сурвачки, панделки от вълна и шарена прежда, нанизахме пуканки и ошав, които да бъдат украсени от децата при запалването на светлините на коледното дърво пред община Димитровград
* 17.12. На коледния празник, организиран от община Димитровград „Коледна трапеза” участвахме с пита „Коледна елха“- Женя Александрова, ястие „Кълцан кебап“ – Теменужка Драгиева, и „Домашни еклери“ –Марияна Атанасова

Награда: поощрителна награда за пита „Коледна елха“ – Женя Александрова.

**РЕГИОНАЛНИ ПРАЗНИЦИ:**

* **22.03.** Участие на Клуб „Веселата работилничка“, в конкурс „мартеничка с шевичка“, организиран от НЧ „Христо Ботев 1902“, гр. Димитровград, в категория „Накит“

**Награда: 1-во място**

* 20.04. участие на Димана Деянова в конкурс „Моето великденско яйце с шевица“, организиран от НЧ „Култура 2002“, гр. Димитровград

**Награда: трето място**

* 01.05. Участие на ДФГ „Добричанче“, инд.изп. Димитър Данев, ФГ и инд.изп. Славка Димитрова в 4-ти Регионален фестивал „Турското робство и борбата за освобождение в българските народни песни.

**Награда: сребърен медал за ДФГ „Добричанче“, Фолклор напевческа група и инд.изп. Славка Димитрова;**

 **Златен медал за инд.изп. Димитър Данев /до 18 г./**

* 06.05. Участие на ДФГ и ДТГ „Добричанче“ и инд.изп. Димитър Данев в 19-ти фолклорен празник „Заедно на Гергьовден“, с. Горски извор

**Награда: грамота за участие**

* 04.06. Участие в детския празник „Здравей лято“ с ДФГ и ДТГ „Добричанче“, и инд. Изп. Димитър Данев в местността „Нимфите“, с. Каснаково
* 24.06. Участие на ДФГ и ДТГ „Добричанче“, инд.изп. Димитър Данев на РП „Празник на билките, слънцето и лавандулата „Еньовденска китка“, гр. Меричлери

**Награда: грамота за участие;**

* 24.06. Участие на Димана Георгиева в коркурс „Еньов венец от билки“, организиран от НЧ „Култура 2002“, Димитровград.

Награда: 1-во място

* 08.07. Участие на ДФГ „Добричанче“, инд.изп. Димитър Данев, Фолклорна група, Група за народни хора и инд.изп. Славка Димитрова във Втори регионален събор „Ден на меда и пчеларите „Св.Прокопий“, с. Бряст.

**Награда: грамота за участие и Купа от организаторите за цялостно представяне.**

* Участие на ДФГ „Добричанче“ и Група за народни хора на 15-ти традиционен събор „Да съхраним традициите и българския дух на нашите деди“, с. Долно Белево.

**Награда: грамота за участие**

* 07.10. участие на ДФГ и ГНХ в 17-ти събор „С Паисий през вековете – да съхраним християнството, българската история, традиции и обичаи“, в с. Длъгнево.

**Награда: грамота за участие**

* 14.10. Участие на ДФГ „ДТГ „Добричанче“ и инд.изп. Димитър Данев в 17-ти регионален „Празник на тиквата“, с. горски извор

**Награда: грамота за участие**

* 19.08. Участие на ДФГ и ДТГ „Добричанче“, в 17-ти фолклорен празник на плодородието и изложба „Даровете на природата“, в с.Крум

**Награда: грамота за участие и подарък за децата участвали с рисунки**

**НАЦИОНАЛНИ ФЕСТИВАЛИ**

* 03.06. Участие на ДФГ и ДТГ „Добричанче“, инд.изп. Димитър Данев /до 18 г./ и инд. Изп. Славка Димитрова на НФС „италището – храм на българския дух“, в с. Крепост

**Награда: златен медал за ДФГ и ДТГ „Добричанче“ и инд.изп. Димитър Данев**

* 17.06. Участие на ДФГ и ДТГ „Добричанче“, инд.изп. Димитър Данев, Фолклорна група в НФП „Тракийски жътварски събор“, с. Странско

**Награда: златен медал за ДТГ „Добричанче“ и инд.изп. Димитър Данев**

**Плакет за цялостно участие на Фолклорна група и ДФГ „Добричанче“**

* 21.06. Участие на инд.изп. Димитър Данев в НП „Нимфите и Афродита“, с. Каснаково

**Награда: всички участници получиват грамота и почетен знак на фестивала.**

* 12.08. Участие на ДФГ и ДТГ „Добричанче“, Фолклорна група и инд.изп. Димитър Данев и Славка Димитрова в НФС „По стъпките на Св.Богородица“, с. Добрич

**Награда: златен медал за инд.изп. Димитър Данев**

**Сребърен зедал за цялостно предстваняне на ДТГ „Добричанче“, Фолклорна група и инд.изп. Славка Димитрова**

* 03.09. Участие на ДФГ „Добричанче“, фолклорна група , група за народни хора и инд.изп. Димитър Данев и Славка Димитрова в 22-ни НФФ за двугласно пеене“, гр. Неделино

**Награда: сребърен медал за ДФГ „Добричанче“, група за народни хора и инд.изп. Димитър Данев**

 **Бронзов медал за инд.изп. Славка Димитрова**

* 18.11. Участие на Стефка Иванова, Рафаела Младенова и Калина Койчева в 5-ти Национален поетичен конкурс „Яворов е в сърцата ни“, с. Скобелево

**Награда: трето място за Стефка Иванова**

 **МЕЖДУНАРОДНИ ФЕСТИВАЛИ:**

* 18.06. Участие на ДФГ и ДТГ „Добричанче“, инд.изп. Димитър Данев в МФФ „С танците на дедите ни“, гр. Димитровград

**Награда: Всички участници получават грамота и почетен знак на фестивала**

* 25.08. Дефиле на групите участници във фестивала в гр. Поморие
* 26.08. участие на ДФГ „Добричанче“, Група за народни хора, фолклорна група и инд.изп. Димитър Данев и Славка Димитрова в „13-ти Световен шампионат по фолклор“ , гр. Св.Влас

**Награда: сребърен медал за ДФГ „Добричанче“, фолклорна група и група за народни хора;**

 **Сребърен медал за инд.изп. Димитър Данев и Славка Димитрова**

За всички библиотечни и читалищни мероприятия, участия в общински, регионални, национални и международни празници се публикуват снимки на страницата на читалището във фейсбук.

Читалището активно участва в дарителски акции по събиране на капачки и кенчета, дрехи за нуждаещи се, книги.

СЕМИНАРИ И ОБУЧЕНИЯ

На 30.03. секретарят на читалището – Теменужка Латева участва в семинар в Градска библиотека „Пеньо Пенев” на тема: „Предизвикателства пред съвременната библиотека в динамиката на новото време”.

**3.СТОПАНСКА ДЕЙНОСТ И ПОДДЪРЖАНЕ НА МАТЕРИАЛНАТА БАЗА**

В своята дейност читалището се ръководи от нормативните документи на ЗНЧ, Наредба за опазване на библиотечните фондове и Закона за счетоводството. Стреми се да изпълнява основните текущи и стратегически планове, изготвени на базата на тези нормативни документи. Осъществените мероприятия фактически доказват това.

Разумното използване на финансовите средства и организирането на дейности по изпълнение на заложените в културния календар изяви и събития доказва, че се работи постоянно и отговорно.

С годините доказваме, че сме добри финансисти, щом приключваме успешно годината и не оставаме с неразплатени задължения.

Стараем се добре да стопанисваме предоставената ни сграда. Но въпреки направените ремонти има още много какво да се желае. Предстои смяна на прозорците на библиотеката и стая №1 във фоайето. Да се довърши започналия ремонт на стаята за музейна сбирка – поставяне на врата, боядисване на стени и таван, и циклене и лакиране на пода.

В читалището има обособена една музейна сбирка съдържаща етнографски материали от бита и миналото на хората от с. Добрич. В момента сме оформили малък кът от дарените етнографски материали, които сме поставили във фоайето на читалището. Читалището полага усилия за издирване и обогатяване на този кът чрез дарения от местното население, както и за образователни цели. Събиране на фолклорни и етнографски материали за установяване на интересни факти от живота на селото.

Ръководството и екипът на читалището продължават да работят за разширяване кръга от партньори с културни институти, както и в посока на подобряване на предлаганите услуги, с цел привличане на нови потребители. Търсим възможности за кандидатстване по проекти и програми, с които да обезпечим дейността на читалището.

Сърдечно благодарим на членовете на Настоятелството за оказаната помощ и съдействие при решаване на различните проблеми, както и на всички редови членове на нашето читалище на институциите и родолюбивите българи, на нашите партньори за оказаната подкрепа при реализацията на различните инициативи. Искрени благодарности и към всички участници-самодейци, които със своя труд, творческо вдъхновение и майсторство през изминалата 2023 г. достойно представяха името на читалище „Нов път 2011”. Ще продължим работа по популяризиране и насърчаване участието на повече хора в културния и обществен живот на нашето читалище.

Приходите които се използват за развитие на читалищната дейност са от: държавна субсидия, членски внос, допълваща субсидия от общината, дарения. Държавната субсидия за 2023 г. е 18 332,27 лева, членски внос – 396,00 лева, общинска субсидия 1101,00 лева отпусната по проект за НФФ „С вяра в доброто и надежда в бъдещето“

Субсидирана численост на персонала – 1 бр.

Съгласно ЗНЧ читалището представя ежегодно пред Кмета на общината и Общинския съвет доклад за осъществените читалищни дейности в изпълнение на годишната програма за дейността си и за изразходваните средства за изминалата календарна година.

Докладът е обсъден и приет на Общо събрание на читалището с Протокол № 3/21.01.2024 г.

**Читалищно Настоятелство:**

**Председател: Стефка Енчева Иванова**

**Членове:**

1. **Маргарита Георгиева Димитрова**
2. **Антония Маринова Славова**
3. **Жанета Христозова Динева**
4. **Панчо Пенчев Каркелов**

 **Проверителна комисия:**

1. **Катя Митева Петрова – Председател ПК**
2. **Мария Канева Стамова**
3. **Антоанета Славова Костадинова**